**Direktiivis 2009/103/EÜ (mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta)[[1]](#footnote-1) sätestatud miinimumsummade kohandamine vastavalt inflatsioonile**

Vastavalt direktiivi 2009/103/EÜ (mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta) artikli 9 lõikele 2 vaadati 2015. aastal läbi artikli 9 lõike 1 kohased eurodes esitatud summad, et võtta arvesse muutusi Euroopa Liidu tarbijahinnaindeksis, mis hõlmab kõiki liikmesriike ja mille on avaldanud Eurostat.

Läbivaatamise tulemusel on eurodes esitatud summad järgmised:

• isikukahju puhul tõstetakse minimaalne hüvitamise piirmäär
1 220 000 eurole kannatanu kohta või 6 070 000 eurole kindlustusjuhtumi kohta olenemata kannatanute arvust;

• varalise kahju puhul tõstetakse minimaalne hüvitamise piirmäär 1 220 000 eurole kindlustusjuhtumi kohta olenemata kannatanute arvust.

1. ELT L 263, 7.10.2009, lk 11. [↑](#footnote-ref-1)